Június 27.

Névnapok: László + Bársonyka, Dalia, Dalton, Deli, Eufémia, Ladiszla, Olga, Sámson, Torda, Tordas, Tordos, Ulászló

Események 
 1192 – Szentté avatják I. László magyar királyt.
 1709 – A poltavai ütközetben I. Péter orosz cár megsemmisítő vereséget mér XII. Károly svéd király csapataira.
 1787 – Elkészül Edward Gibbon (1737–1794), főként a római birodalom történetével foglalkozó brit történész fő műve, a The History of the Decline and Fall of the Roman Empire (A római birodalom hanyatlásának és bukásának története).
 1903 – Gróf Khuen-Héderváry Károly alakít kormányt.
 1918 – Az U-86-os német búvárhajó torpedóval elsüllyeszti a Llandovery Castle kanadai kórházhajót, majd fedélzeti fegyvereivel lemészárolja a túlélőket.
 1929 – A Bem József tábornok hamvait Törökországból szülővárosába, Tarnówba szállító vonat megáll Budapesten. A főváros lakossága a Magyar Nemzeti Múzeum előtt tiszteleg Bem apó koporsója előtt.
 1941
 7 óra 10 perckor – a hadiállapot bejelentése előtt közel három órával – a veszprémi 4/II. bombázórepülő-osztály két százada, a 4/3. „Sárga Vihar” és 4/4. „Buzogány” – válaszul az előző napi kassai incidensre – bombatámadást hajt végre szovjet célpontok ellen.
 Bárdossy László miniszterelnök bejelenti a parlamentben, hogy beállt a hadiállapot Magyarország és a Szovjetunió között.
 1969 – Egy New York-i bárban a rendőrök és melegek között kitört verekedést követően több napig zavargás zajlik a városban. Erre az eseményre emlékezve évenként felvonulást tartanak a melegek.
 1972 – Nolan Bushnell és Ted Dabney Atari néven bejegyezte videojátékok tervezésére és építésére alapított vállalkozásukat, amelynek Al Alcorn lett az első tervező mérnöke.
 1976 – Német és palesztin terroristák eltérítik az Air France 139-es athéni járatát az ugandai Entebbe reptérre. Az egy héttel későbbi mentőakciót mai napig az izraeli fegyveres erők egyik legnagyobb sikereként tartják számon.
 1983 – A Magyar Nemzeti Bank forgalomba hozza az 1000 forintos címletű bankjegyet.
1988 - A párizsi Gare de Lyon-i vasútállomásnál egy érkező vonat belerohant egy várakozóba. A tragédiában 56-an vesztették életüket, és több mint 60-an megsérültek.
 1989 – Horn Gyula magyar és Alois Mock osztrák külügyminiszterek Sopronnál átvágják a „Vasfüggöny” drótkerítését.
 1989 – Krassó György és 27 társa megalapítják a Magyar Október Pártot Budapesten.
 1995 – Az Atlantis űrrepülőgép – többek közt két orosz űrhajóssal a fedélzetén – elindul a Mir űrállomáshoz.

Sportesemények 
Formula–1
 1965 –  francia nagydíj, Clermont-Ferrand - Győztes: Jim Clark  (Lotus Climax)
 1999 –  francia nagydíj, Magny-Cours - Győztes: Heinz-Harald Frentzen  (Jordan Mugen Honda)
 2010 –  európai nagydíj, Valencia Street Circuit - Győztes: Sebastian Vettel  (Red Bull-Renault)

Születések 
 1048 (előtt) – I. (Szent) László magyar király († 1095)
 1430 – Henry Holland, Exeter 3. hercege († 1475)
 1462 – XII. Lajos francia király († 1515)
 1862 – Johann Puch szlovén származású osztrák feltaláló, az autógyártás úttörője († 1914)
 1869 – Emma Goldman litván születésű, amerikai anarchista, béke aktivista († 1940)
 1877 – Charles Glover Barkla Nobel-díjas (1917) angol fizikus († 1944)
 1880 – Helen Keller amerikai író, aktivista és előadó; az első siket és vak diák, aki főiskolai diplomát szerzett († 1968)
 1881 – Ferenczy Tibor magyar rendőrtiszt, országgyűlési képviselő († 1943)
 1924 – Brusznyai Árpád középiskolai tanár, az 1956-os forradalom kivégzett mártírja († 1958)
 1927 – Csernus Tibor magyar festőművész, grafikus († 2007)
 1928 – Kulcsár Kálmán magyar szociológus, jogász, igazságügy-miniszter († 2010)
 1929 – Palotás Péter olimpiai bajnok és világbajnoki ezüstérmes magyar labdarúgó († 1967)
 1931 – Martinus Veltman Nobel-díjas holland fizikus († 2021)
 1932 – Anna Moffo olasz–amerikai operanénekesnő, koloratúr szoprán († 2006)
 1937 – Dávid Kiss Ferenc magyar színész († 2011)
 1938 – Hoschke Ágoston magyar vegyészmérnök, sör- és szeszipari mérnök
 1940 – Sólyom Ildikó magyar színésznő
 1941 – Krzysztof Kieślowski lengyel filmrendező, forgatókönyvíró († 1996)
 1944 – Bólya Péter magyar író († 1993)
 1946 – Geréb Attila magyar színész, rendező († 2023)
 1947 – Vámos László magyar sebész
 1951 – Leonard Fraser elítélt queenslandi sorozatgyilkos († 2007)
 1952 – Bogusław Linda lengyel színész 
 1954 – Hahner Péter magyar történész, egyetemi docens
 1955 – Isabelle Adjani francia filmszínésznő
 1957 – Geir Ivarsøy, az Opera Software egyik alapítója († 2006)
 1959 – Janusz Kamiński Oscar-díjas lengyel operatőr
 1960 – Szögi Csaba Harangozó Gyula-díjas magyar táncművész, koreográfus, táncpedagógus, egyetemi adjunktus, érdemes művész
 1966 – Aigars Kalvītis lett politikus, kormányfő
 1966 – J. J. Abrams amerikai film- és televíziós producer, forgatókönyvíró, színész, zeneszerző és filmrendező
 1968 – Bertalan Ágnes Jászai Mari-díjas magyar színésznő
 1970 – Gieler Csaba magyar színész
 1975
 Tobey Maguire amerikai színész
 Tölgyesi Krisztián magyar cselgáncsozó
 1977 – Raúl spanyol labdarúgó
 1979 – Antonio Wannek német színész
 1985 – Nico Rosberg német autóversenyző
 1985 – Petrik Andrea magyar színésznő
 1986 – Przemysław Domański lengyel műkorcsolyázó
 1986 – Sam Claflin brit színész
 1988 – Szabados Ágnes magyar riporter, újságíró, az RTL Klub híradósa
 1989 – Matthew Lewis angol színész
 1999 – Chandler Riggs amerikai színész
 2000 – Michael Houlie ifjúsági olimpiai bajnok dél-afrikai úszó

Halálozások 
 1574 – Giorgio Vasari itáliai építész, festőművész, író (* 1511)
 1917 – Gustav von Schmoller német közgazdász, társadalomtudós (* 1838)
 1920 – Körmendy Kálmán magyar színész (* 1886)
 1946 – Beke Manó magyar matematikus, egyetemi tanár (* 1862)
 1957 – Sass Árpád magyar festőművész (* 1896)
 1957 – Malcolm Lowry angol író (* 1909)
 1957 – Hermann Buhl osztrák hegymászó (* 1924)
 1975 – Robert Stolz osztrák zeneszerző, dalszerző, karmester (* 1880)
 1982 – Lenkey Edit magyar színésznő (* 1925)
 1984 – Hédervári Péter magyar geológus, amatőr csillagász, író, újságíró (* 1931)
 1994 – Sam Hanks amerikai autóversenyző (* 1914)
 1997 – Ken Richardson brit autóversenyző (* 1911)
 1997 – Fodor András magyar költő esszéíró (* 1929)
 1998 – Bende Zsolt magyar operaénekes, bariton (* 1926)
 1999 – Geórgiosz Papadópulosz görög katonatiszt, politikus, elnök-diktátor (* 1919)
 2001 – Jack Lemmon kétszeres Oscar-díjas amerikai színész (* 1925)
 2016 – Bud Spencer olasz színész, filmrendező, úszó, vízilabdázó (* 1929)
 2017 – Nagy György magyar televíziós műsorvezető, szerkesztő (* 1953)
 2018 – Joseph Jackson tehetségkutató menedzser, a Jackson 5 alapítója (* 1928)
 2020 – Tarnay Margit magyar színésznő (* 1929)

Nemzeti ünnepek, emléknapok, világnapok 
 A cukorbetegek világnapja
 A magyarországi lengyelek napja.
 Dzsibuti Köztársaság: függetlenség napja

Jegyzetek 

Június napjai